Το **Ντούζτζε** είναι μια πόλη στην Τουρκία. Αποτελεί την πρωτεύουσα της επαρχίας Ντούζτζε. Βρίσκεται στη Μαύρη Θάλασσα μεταξύ Άγκυρας και Κωνσταντινούπολης. Επηρεάστηκε από τον Σεισμό στο Ιζμίτ το 1999. Ο Ντουρσού Άϊ (ΚΔΑ) εξελέγη δήμαρχος στο επαρχιακό συμβούλιο αφού ο Μεχμέτ Κελές παραιτήθηκε από το αξίωμα. Ο πληθυσμός ήταν 125.240 άτομα το 2009, μια αύξηση από τα 61.878 άτομα το 1990.

Επισκόπηση
----------

Το Ντούζτζε είναι η 81η και νεώτερη επαρχία της Τουρκίας. Βρίσκεται στη Μαύρη Θάλασσα μεταξύ Άγκυρας και Κωνσταντινούπολης. Επηρεάστηκε από τους σεισμούς στο Ιζμίτ και Ντούζτζε το 1999.

Η Άγκυρα βρίσκεται 240 χιλιόμετρα ανατολικά και η Κωνσταντινούπολη βρίσκεται 228 χιλιόμετρα δυτικά. Ο δρόμος D-100 περνά από το Ντούζτζε, ενώ ο αυτοκινητόδρομος TEM περνά γύρω από αυτό.

Το Ντούζτζε βρίσκεται στο οροπέδιο της ακτής της δυτικής Μαύρης Θάλασσας. Οριοθετείται στα δυτικά από το Σαγγάριο, στα βορειοανατολικά από το Ζονγκουλντάκ και στα ανατολικά από το Μπολού. Ανοίγεται στη Μαύρη Θάλασσα με τη κοιλάδα Μπουγιούκ Μελέν στα βορειοδυτικά. Έχει μήκος 23 χιλιομέτρων από ανατολικά προς δυτικά και 20 χιλιόμετρα από βόρεια προς νότια.

Κοντά βρίσκονται μερικά τουριστικά κέντρα και δημοφιλή αξιοθέατα όπως τα Αμπάντ, Καρταλκάγια, Γιεντιγκολέρ, Γκολτζούκ και Ακτζακοτζά. 

Παρόλο που τα καλοκαίρια είναι ζεστά και οι χειμώνες είναι κρύοι, αυτό αλλάζει ανάμεσα στα κλίματα της Δυτικής Μαύρης Θάλασσας και της Κεντρικής Ανατολίας. Τα κύρια γεωργικά προϊόντα είναι ο καπνός, το σιτάρι, είδη σιταριού και λαχανικών, κ.ά. 

Η γεωγραφική τοποθεσία του Ντούζτζε είναι πολύ ελκυστική για λάτρες της φύσης και της περιπέτειας. Έχει πυκνά δάση, οροπέδια, μακρά ακτογραμμή, παραλίες, φυσικά σπήλαια, ράφτινγκ στο ποταμό Μεγάλο Μελέν, υδάτινα αθλήματα και ψάρεμα στη λίμνη του φράγματος Χασανλάρ. Διαθέτει επίσης τη λίμνη Εφτενί με 150 είδη πουλιών και το οροπέδιο Καρντούζ το οποίο καλύπτεται με χιόνι όλο το χρόνο.

Ιστορία
-------

Ιστορικά το Κονουράλπ βρίσκεται 8 χιλιόμετρα βόρεια του Ντούζτζε. Οι πρώτοι εποικισμοί χρονολογούνται από τον 3ο αιώνα π.Χ. Μέχρι το 74 π.Χ. ήταν μια από τις σημαντικότερες πόλεις που ανήκαν στο κράτος της Βιθυνίας, που περιελάμβανε το Μπιλετζίκ, το Μπολού, το Σαγγάριο και το Κοτζαελί. Κατακτήθηκε από τον Πόντο και μετά από τη Ρωμαϊκή Αυτοκρατορία. Κατά τη διάρκεια της ρωμαϊκής περιόδου επηρεάστηκε από τον λατινικό πολιτισμό και μετονομάστηκε σε Προύσιας αντ Χίπιουμ. Αργότερα ο Χριστιανισμός επηρέασε τη πόλη και μετά τη διχοτόμηση της Ρωμαϊκής Αυτοκρατορίας το 395, αποτέλεσε μέρος της Ανατολικής Ρωμαϊκής Αυτοκρατορίας (η μετέπειτα Βυζαντινή Αυτοκρατορία). 

Ο Κονουράλπ Μπέης, ένας από τους στρατηγούς του Οσμάν Γαζή, έλαβε διαταγή κατάκτησης του Ντούζτζε και των περιχώρων του στην Οθωμανική Αυτοκρατορία. Τον 14ο αιώνα κατάκτησε το Ντουζμπαζάαρ (Ντούτζτε) και τη ρωμαϊκή Προύσιας μετά από μάχη εναντίων των Βυζαντινών. Οι πρώτοι οθωμανοί διοικητές του Ντούζτζε ήταν οι Κονουράλπ Μπέης, Σουνγκούρ Μπέης, Σεμσί Μπέης και Γκουντούζ Αλπ. Κατά τη διάρκεια των τελών του 16ου αιώνα οι χωρικοί επέλεξαν αυτή τη τοποθεσία ως αγορά. Ονομάστηκε ως Ντούζτζε Μπαζάρ και βρισκόταν στο κέντρο του οροπεδίου. 

Κατά τη διάρκεια της Οθωμανικής Αυτοκρατορίας, το Ντούζτζε ήταν χώρος παροχής ξυλείας για το ναυτικό, και έγινε σημαντικό μεταφορικό κέντρο μεταξύ της Κωνσταντινούπολης και των ανατολικών πόλεων όπως η Σεβάστεια και το Ερζερούμ. Στον 18ο και 19ο αιώνα οι έμποροι κατέλαβαν το έλεγχο του Ντούζτζε και το εμπόριο άνθισε. 

Στην περίοδο των σουλτάνων Αμπντουλαζίζ και Αμπντουλμετζϊτ, μετανάστες από τον Καύκασο, την Ανατολική Μαύρη Θάλασσα, την Ανατολική Ανατολία και τα Βαλκάνια αύξησαν το πληθυσμό του Ντούζτζε. Η κυβέρνηση τους παρείχε δωρεάν γη. Στην εποχή του Αμπντουλμετζίτ Β΄ είχε 137 χωριά και 66.618 σπίτια με πληθυσμό 36.088 κατοίκων.

Στα τέλη του 19ού και στις αρχές του 20ού αιώνα το Ντούζτζε αποτελούσε μέρος του Βιλαετίου Κασταμονής της Οθωμανικής Αυτοκρατορίας. 

Μετά τον εκδημοκρατισμό της Τουρκίας η πόλη βίωσε μια μεγάλη ανάπτυξη στη βιομηχανία και το εμπόριο. Η εγγύτητα στις μεγάλες πόλεις, τα λιμάνια και φυσικούς πόρους, η εύκολη μεταφορά, οι φυσικές ομορφιές και η κοινωνική δομή την κάνει πολύ ελκυστική για επενδύσεις. Είναι μια από τις πιο βιομηχανικά ανεπτυγμένες πόλεις της Τουρκίας. Düzce Είναι γνωστή για τη ξυλεία και τα αθλητικά και κυνηγετικά όπλα της. Οι κύριοι τομείς της οικονομίας είναι η παραγωγή ξυλείας, τα εξαρτήματα αυτοκινήτου, η υφαντουργία, τα κυνηγετικά και αθλητικά όπλα, το τσιμέντο, τα φαρμακευτικά προϊόντα, οι ξηροί καρποί και ο καπνός. Υπάρχουν περίπου 100 εργοστάσια σε τομείς όπως η ξυλεία, η παραγωγή γαλακτοκομικών προϊόντων, οι ζωοτροφές, το αλεύρι καθώς και εργοστάσια τροφίμων και συσκευασίας. Η γεωργία αποτελεί σημαντικό μέρος της τοπικής οικονομίας.

Η πόλη χτυπήθηκε από το σεισμό του Ντούζτζε το 1944, το σεισμό του Αμπάντ το 1957, το σεισμό του Ανταπαζαρί το 1967. Καταστράφηκε από το σεισμό στο Ιζμίτ στις 17 Αυγούστου 1999. Η πόλη επλήγη και από άλλο σεισμό στις 12 Νοεμβρίου 1999 και ώρα 18:57. Ο σεισμός είχε μέγεθος 7.2 Ρίχτερ, διήρκεσε για 30 δευτερόλεπτα, σκότωσε 845 άτομα και τραυμάτισε πάνω από 5.000. Για τη γρήγορη ανακατασκευή των περιοχών που επλήγησαν από το σεισμό, το Υπουργικό Συμβούλιο αναβάθμισε το Ντούζτζε στην 81η επαρχία της Τουρκίας το 1999.

Κλίμα
-----

Το Ντούζτζε έχει ωκεάνιο κλίμα (κωδικός στη κλιματική ταξινόμηση Κέππεν: *Cfb*) με κρύους και περιστασιακά κρύους χειμώνες και θερμά καλοκαίρια.

| Κλιματικά δεδομένα Ντούζτζε |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 8.1 | 10.0 | 13.3 | 18.7 | 23.3 | 27.0 | 29.0 | 29.0 | 25.8 | 20.7 | 15.5 | 10.2 | 19,22 |
| Μέση Μηνιαία °C (°F) | 3.8 | 5.2 | 7.8 | 12.3 | 16.7 | 20.5 | 22.6 | 22.4 | 18.7 | 14.3 | 9.6 | 5.8 | 13,31 |
| Μέση Ελάχιστη °C (°F) | 0.4 | 1.2 | 3.3 | 7.2 | 11.1 | 14.5 | 16.7 | 16.7 | 13.3 | 9.7 | 5.1 | 2.3 | 8,46 |
| Υετός mm (ίντσες) | 88,1 | 69,6 | 73,7 | 60,9 | 60,6 | 58,9 | 42,9 | 50,9 | 51,3 | 82,2 | 81,7 | 101,3 | 822,1 |
| Μέσες ημέρες βροχόπτωσης | 15.1 | 13.6 | 13.7 | 12.4 | 11.5 | 9.6 | 6.3 | 6.1 | 7.7 | 11.0 | 12.1 | 15.4 | 134,5 |
| Μέσες μηνιαίες ώρες ηλιοφάνειας | 55.8 | 75.6 | 117.8 | 156 | 223.2 | 261 | 279 | 263.5 | 201 | 136.4 | 84 | 52.7 | 1.906 |
|
| Μέσες ημερήσιες ώρες ηλιοφάνειας | 1.6 | 3.6 | 3.5 | 5.2 | 7.1 | 8.4 | 9.1 | 8.4 | 6.4 | 4.3 | 2.5 | 1.5 | 61,6 |
| *Πηγή: Τουρκική Κρατική Μετεωρολογική Υπηρεσία*  |

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντούζτζε** |

1. ↑
2. ↑  «Düzce». Turkish State Meteorological Service. Ανακτήθηκε στις 2 Σεπτεμβρίου 2016. [*νεκρός σύνδεσμος*]

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τουρκικές πόλεις βάσει πληθυσμού |
| --- |
|  |
| 
Κατάλογος πόλεων |
|  |
| 10.000.000+ | 
Κωνσταντινούπολη |
|  |
| 1.000.000+ | 
* Άγκυρα
* Σμύρνη
* Προύσα
* Άδανα
* Γκαζιαντέπ
* Ικόνιο
* Αττάλεια
* Ντιγιάρμπακιρ
 |
|  |
| 500.000+ | 
* Μερσίνη
* Καισάρεια
* Εσκισεχίρ
* Γκέμπτζε
* Ντενιζλί
* Σαμψούντα
* Σανλιούρφα
* Καχραμάνμαρας
* Ανταπαζαρί
 |
|  |
| 100.000+ | 
* Βαν
* Μαλάτεια
* Μπατμάν
* Ερζερούμ
* Μανίσα
* Έλαζιγ
* Σεβάστεια
* Αντάκια (Αντιόχεια)
* Ιζμίτ
* Μπαλίκεσιρ
* Τσόρλου
* Τραπεζούντα
* Τσορούμ
* Ταρσός
* Αντιγιαμάν
* Κιουτάχεια
* Αϊδίνιο
* Ισπάρτα
* Αφιόν Καραχισάρ
* Οσμανίγιε
* Ακσαράι
* Ουσάκ
* Ινεγκιόλ
* Κιρίκαλε
* Αλεξανδρέττα
* Κιζίλτεπε
* Σηλυβρία
* Ντούζτζε
* Τεκιρντάγ
* Μπολού
* Τόρμπαλι
* Αδριανούπολη
* Αλάνια
* Καράκοπρου
* Καραμάν
* Κόρφεζ
* Μενεμένη
* Γκιολτζούκ
* Τοκάτ
* Σιίρτ
* Ταλάς
* Ορντού
* Μανάβγκατ
* Σίβερεκ
* Τουργκουτλού
* Νίγδη
* Κίρσεχιρ
* Ντερίντζε
* Τσανάκκαλε
* Πάνορμος Κυζίκου (Μπαντιρμά)
* Ερζιντζάν
* Γιάλοβα
* Ακχισάρ
* Τζίζρε
* Τσερκέζκιοϊ
* Ναζιλί
* Καραμπούκ
* Κασταμονή
* Μαρντίν
* Λουλέ Μπουργκάς (Αρκαδιούπολη)
* Μπινγκιόλ
* Καραντενίζ Ερεγλί
* Αδραμύττιο
* Άγρι
* Κερασούντα
* Τζεϋχάν
* Αμάσεια
* Νιζίπ
* Νεβσεχίρ
* Βιράνσεχιρ
* Κάρτεπε
* Κάπακλι
* Μπόντρουμ (Αλικαρνασσός)
* Ερεγλί
* Σαλιχλή
* Ζονγκουλντάκ
* Γκέμλικ
* Μους
* Ρίζε
* Ελμπιστάν
* Φετίγιε (Μάκρη)
* Κιλίς
* Πόλατλι
 |
|  |
| 
* Κατηγορία Κατηγορία
* Commons page Κοινά
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 245923504
* LCCN: no2002034824
* GND: 16170358-6
* BNF: cb12003458k (data)

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |